stanford-oval/wikipedia huggingface dataset:
Liettuan sosialistinen neuvostotasavalta (1918–1919)
Tausta

Saksan keisarikunta hävisi ensimmäisen maailmansodan ja allekirjoitti Compiègnen aselevon 11. marraskuuta 1918. Saksan armeija alkoi vetäytyä entisen Ober Ostin alueilta. Kaksi päivää myöhemmin Neuvosto-Venäjän johto luopui Brest-Litovskin rauhasta, jossa oli vahvistettu Liettuan itsenäisyys. Neuvosto-Venäjä aloitti offensiivin länteen Viroa, Latviaa, Liettuaa, Puolaa ja Ukrainaa vastaan tarkoituksena aloittaa maailmanvallankumous ja korvata itsenäiset kansalliset liikkeet neuvostotasavalloilla. Puna-armeija seurasi Saksan armeijan vetäytyviä sotilaita ja saapui Liettuaan joulukuun lopulla 1918.
Neuvostotasavallan muodostuminen

Liettuassa kommunistit eivät olleet aktiivisia ennen kesää 1918. Liettuan kommunistinen puolue (LKP) järjestäytyi lokakuussa 1918 puolueen ensimmäisessä kongressissa Vilnassa, johon otti osaa 34 kommunistia. Pranas Eidukevičiksesta tuli puolueen ensimmäinen puheenjohtaja. Puolue päätti seurata Venäjän kommunistisen puolueen esimerkkiä ja järjestää Liettuassa sosialistisen vallankumouksen. 8. joulukuuta LKP muodosti kahdeksasta jäsenestä koostuneen vallankumoushallituksen, jota johti Vincas Mickevičius-Kapsukas. 16. joulukuuta vallankumoushallitus julkaisi manifestin, jossa Liettuan sosialistinen neuvostotasavalta julistettiin perustetuksi. Neuvostotasavallan perustaminen johti Liettuan–Neuvosto-Venäjän sotaan kansallisen Liettuan ja Neuvosto-Venäjän välillä.
Kapsukasin laatimassa manifestin luonnoksessa korostettiin läheisiä suhteita Neuvosto-Venäjään ja manifesti loppui iskulauseeseen: Eläköön Venäjän sosialistinen federatiivinen neuvostotasavalta ja siihen sisältyvä Liettuan neuvostotasavalta! Manifestin lopullisen version laati Venäjän kommunistinen puolue, joka poisti viittaukset Neuvosto-Venäjään. Kapsukas ei halunnut perustaa itsenäistä sosialistista tasavaltaa, koska hän oli kampanjoinut monta vuotta sosialistista patriotismia, separatismia ja Liettuan itsenäistymistä vastaan.
Julistauduttuaan itsenäiseksi neuvostotasavallaksi Liettuan SNT pyysi tukea Neuvosto-Venäjältä. Venäjä tunnusti Liettuan neuvostotasavallan itsenäisyyden 22. joulukuuta. Samana päivänä Puna-armeija miehitti Zarasain ja Švenčionysin. 24. joulukuuta julkistettiin vallankumoushallituksen manifesti Vilnassa. Ilmeisesti väliaikainen hallitus hajosi eikä saanut laajempaa tunnustusta. Liettuan kansallinen armeija ei ollut vielä kunnolla järjestäytynyt, eikä se pystynyt vastustamaan Puna-armeijan etenemistä. 5. tammikuuta 1919 Puna-armeija miehitti Vilnan. Tammikuun loppuun mennessä neuvostotasavallat hallitsivat 2/3 Liettuan pinta-alasta.
Politiikka

Liettuan neuvostotasavallalla ei ollut todellista valtaa ja se joutui luottamaan Venäjän tukeen. 21. tammikuuta Neuvosto-Venäjä antoi 100 miljoonan ruplan lainan Liettuan vallankumoushallitukselle. Liettuan SNT ei muodostanut missään vaiheessa omaa armeijaa. Helmikuussa 1919 Kapsukas lähetti sähkeen Moskovaan, jossa hän väitti liettualaisia koskeneen Puna-armeijan pakollisen asevelvollisuuden vain lisäävän vapaaehtoisten määrää Liettuan kansallisessa armeijassa. Miehitetyllä alueella neuvostotasavalta perusti vallankumouksellisia komiteoita ja neuvostoja, jotka perustuivat Venäjällä kehitettyihin rakenteisiin. Kaupalliset laitokset ja maat kansallistettiin. Maat oli tarkoitus kollektivisoida sen sijaan, että ne olisi jaettu pienviljelijöille. Taloudellisia vaikeuksia ja käteisen puutetta yritettiin korjata kieltämällä tammikuussa 1919 rahoituslaitoksia antamasta 250 ruplaa ylittävää summaa viikossa yhdelle asukkaalle. Liettuan SNT julisti kansainvälisyyttä ja ateismia, vaikka se olikin erittäin vaikeaa vahvasti katolisessa ja nationalistisessa Liettuassa. Työväenluokka kannatti yleisesti neuvostotasavaltaa, mutta Liettuassa se oli liian pieni laajan tuen saamiseksi. Suurin osa liettualaisista vieroksui neuvostopolitiikkaa, mikä vaikutti Liettuan neuvostotasavallan loppulliseen tappioon.
Hajoaminen ja jälkiseuraukset

Liettualaiset ja saksalaiset vapaaehtoisjoukot pysäyttivät Puna-armeijan etenemisen 8.–15. helmikuuta 1919 ja estivät kansallisen Liettuan tilapäisenä pääkaupunkina toimineen Kaunasin miehittämisen. Helmikuun lopulla saksalaiset aloittivat hyökkäyksen Latviassa ja Liettuan pohjoisosassa. Sotilaallisten vaikeuksien ja liettualaisten vaikean yhteistyön edessä kommunistit päättivät yhdistää Liettuan neuvostotasavallan ja Valko-Venäjän neuvostotasavallan Liettualais-valkovenäläiseksi neuvostotasavallaksi, jota Kapsukas johti. Kommunistiset puolueet yhdistettiin myös Liettuan ja Valko-Venäjän kommunistiseksi puolueeksi, vaikkakin vain vuotta myöhemmin puolueet jatkoivat toimintaansa erillään.
Neuvostotasavaltojen yhdistämisellä oli kuitenkin pieni vaikutus. Puolan armeija valtasi Vilnan huhtikuussa 1919 Vilnan offensiivissa ja Minskin Operaatio Minskissä Puolan-Neuvosto-Venäjän sodan aikana. Liettualais-valkovenäläinen SNT hajosi.
Asetelman muututtua Puolan-Neuvosto-Venäjän sodassa Neuvosto-Venäjä miehitti Vilnan 14. heinäkuuta 1920. Venäjä ei siirtänyt kaupunkia liettualaiseen hallintoon, kuten oli sovittu Liettuan-Neuvosto-Venäjän rauhassa, joka oli allekirjoitettu vain kaksi päivää aiemmin. Sen sijaan Venäjä suunnitteli vallankaappausta, jossa Liettuan hallitus olisi kaadettu ja neuvostotasavalta palautettu samalla tavoin kuin kävi Valko-Venäjän neuvostotasavallan kohdalla. Neuvosto-Venäjä hävisi kuitenkin Varsovan taistelun ja joutui perääntymään puolalaisten voitettua. Eräiden historioitsijoiden mukaan Liettuan itsenäisyys pelastui sen ansiosta kommunistiselta vallankaappaukselta.
Sotien välisenä aikana Liettuan ja Neuvosto-Venäjän seuraajan Neuvostoliiton ulkosuhteet olivat yleisesti ystävälliset, mutta toisen maailmansodan syttymisen aikana heinäkuussa 1940 Neuvostoliitto miehitti Liettuan. Virallinen neuvostopropaganda kuvasi miehitystä vallankumouksellisten massojen tahdon mukaisena neuvostovallan palauttamisena.
Neuvosto-Venäjän tarkoitus oli seurata vetäytyviä saksalaisjoukkoja ja perustaa alueille neuvostotasavaltoja. Punainen viiva kuvaa neuvostorintamaa tammikuussa 1919.
Kari Pekola

Kari Antero Pekola (s. 27. syyskuuta 1965 Multia) on aktiiviuransa päättänyt suomalainen kiekonheittäjä. Urallaan hän edusti vuodesta 1992 lähtien Tampereen Pyrintöä ja hänen valmentajinaan toimivat Jouko Laine sekä Erkki Helanoja. Suomi-Ruotsi maaottelussa mukana 6 kertaa vuosina 1992-1997, vuonna 1993 voitti Italia-Suomi-Ranska maaottelun. Edusti Suomea Eurooppa Cup-kilpailussa vuosina 1993-1995 (1993 Bryssel B-lohko 7.sija, 1994 Ljubjana C-lohko 1.sija, 1995 B-lohko Turku 2.sija).   Kalevan kisoista Pekola saavutti kiekonheiton hopeaa vuonna 1993. Tämän lisäksi hän oli sisäratojen SM-kisoissa hopealla vuonna 1995.
Kansainvälisissä arvokilpailuissa Pekola on ollut Suomen edustajana yhden kerran. Helsingissä vuonna 1994 järjestetyissä EM-kisoissa hän oli mukana kiekonheitossa, mutta ei selviytynyt loppukilpailuun vaan jäi tuolloin karsintaan.
Virallisissa kilpailuissa Pekola ei ole esiintynyt vuoden 2011 jälkeen.
Aleksi

| Aleksi |
| --- | --- |
Nimipäivä:   
– suomenkielinen:  10. lokakuuta
– ruotsinkielinen:  –
– ortodoksinen:  12. helmikuuta, 17. maaliskuuta, 20. toukokuuta, 5. lokakuuta
Muunnelmia:  Aleksis, Alek
Vastineita eri kielissä:  Alexis, Aleksei
Nimen alkuperä:  Aleksandros
Infobox OKNimi-testi OK: 
Aleksi on suomalainen miehen etunimi, joka juontaa juurensa kreikkalaisesta nimestä Aleksandros (kreik. Ἀλέξανδρος, suom. ihmisen puolustaja).
Digi- ja väestötietoviraston tietojen mukaan nimi Aleksi on Suomessa vuoden 2019 loppuun mennessä annettu 44 738 miehelle, joista suunnilleen puolet ovat 1980- ja 1990-luvuilla syntyneitä, sekä 17 naiselle
Nimipäivä

Aleksin nimipäivä on vuodesta 1929 ollut 10. lokakuuta, Aleksis Kiven päivänä. Nimipäivä oli aiemmin juuri ennen naistenviikkoa, 17. heinäkuuta. Jo vuonna 1883 Aleksi oli Kansanvalistusseuran kalenterissa. Suomen viralliseen almanakkaan se otettiin vuonna 1890 heinäkuun 17. päiväksi, jolla sitä ennen keskiajalta asti oli ollut nimi Aleksius, Alexius. Tällä päivällä Aleksi oli vuoteen 1907, minkä jälkeen nimipäivä oli keisari Nikolai II:n vuonna 1904 syntyneen pojan, kruununprinssi Aleksein vuoksi ortodoksisen perinteen mukaisena päivänä 18. lokakuuta, kunnes Suomen itsenäistyttyä Aleksi poistettiin almanakasta. Vuonna 1929 Aleksi otettiin almanakkaan nykyiseksi päiväksi. Nimen kantajista pääosa on syntynyt 1980- ja 1990-luvuilla.
Kuvitteellisia Aleksi-nimisiä

Aleksi Luotola, Teemu Luotolan poika televisiosarjassa Kotikatu
Aleksi Ruuskanen, henkilöhahmo televisiosarjassa Uusi päivä
Aleksi Salin, henkilöhahmo televisiosarjassa Salatut elämät
Daredevil (televisiosarja)
Juoni

Ensimmäisellä tuotantokaudella asianajajana päivisin työskentelevä ja nuorena poikana sokeutunut Matt Murdock käyttää kehittyneitä aistejaan taistellakseen öisin rikollisuutta vastaan Hell’s Kitchenin kaduilla omankädenoikeuden edustajana nimeltä Daredevil, asettuen vastakkain rikollisjohtaja Wilson Fiskin kanssa. Toisella tuotantokaudella Murdock yrittää tasapainoittaa elämänsä asianajajana ja Daredevilinä, kohdatessaan samalla Frank Castlen / Tuomarin, joka harjoittaa omankädenoikeutta kuolettavammilla keinoilla, ja todistaessaan entisen tyttöystävänsä, Elektra Natchiosin, paluuta. Kolmannella tuotantokaudella, The Defendersin tapahtumien jälkeen, kuukausia kateissa ollut ja kuolleeksi luultu Murdock joutuu valitsemaan sankaruuden ja piileskelyn välillä, kun Wilson Fisk vapautuu vankilasta.
Näyttelijät > Päärooleissa

| 0 | 1 | 2 |
| --- | --- | --- |
|  Charlie Cox  | … |  Matt Murdock / Daredevil   |
|  Deborah Ann Woll  | … |  Karen Page   |
|  Elden Henson  | … |  Franklin ”Foggy” Nelson   |
|  Toby Leonard Moore  | … |  James Wesley   |
|  Vondie Curtis-Hall  | … |  Ben Urich   |
|  Bob Gunton  | … |  Leland Owlsley   |
|  Ayelet Zurer  | … |  Vanessa Marianna-Fisk   |
|  Rosario Dawson  | … |  Claire Temple   |
|  Vincent D’Onofrio  | … |  Wilson Fisk / Kingpin   |
|  Jon Bernthal  | … |  Frank Castle / Tuomari   |
|  Élodie Yung  | … |  Elektra Natchios   |
|  Stephen Rider  | … |  Blake Tower   |
|  Joanne Whalley  | … |  Maggie Grace   |
|  Jay Ali  | … |  Rahul ”Ray” Nadeem   |
|  Wilson Bethel  | … |  Benjamin ”Dex” Poindexter   |
Näyttelijät > Sivurooleissa

| 0 | 1 | 2 |
| --- | --- | --- |
|  Peter McRobbie  | … |  Paul Lantom   |
|  Rob Morgan  | … |  Turk Barrett   |
|  Royce Johnson  | … |  Brett Mahoney   |
|  Daryl Edwards  | … |  Carl Hoffman   |
|  Chris Tardio  | … |  Christian Blake   |
|  Wai Ching Ho  | … |  Madame Gao   |
|  Peter Shinkoda  | … |  Nobu Yoshioka   |
|  Scott Glenn  | … |  Keppi   |
|  Susan Varon  | … |  Josie   |
|  Michelle Hurd  | … |  Samantha Reyes   |
|  Geoffrey Cantor  | … |  Mitchell Ellison   |
|  Ron Nakahara  | … |  Hirochi   |
|  John Pirkis  | … |  Stan Gibson   |
|  Lesley Ann Warren  | … |  rouva Falb   |
|  Peter Halpin  | … |  Theo Nelson   |
Näyttelijät > Vierailevat

| 0 | 1 | 2 |
| --- | --- | --- |
|  Skylar Gaertner  | … |  nuori Matt Murdock   |
|  Cole Jensen  | … |  nuori Wilson Fisk   |
|  Lily Chee  | … |  nuori Elektra Natchios   |
|  Domenick Lombardozzi  | … |  Bill Fisk   |
|  Angela Reed  | … |  nuori Marlene Fisk (o.s. Vistain)   |
|  Phyllis Somerville  | … |  Marlene Vistain   |
|  Nikolai Nikolaeff  | … |  Vladimir Ranskahov   |
|  Adriane Lenox  | … |  Doris Urich   |
|  Matt Gerald  | … |  Melvin Potter   |
|  Amy Rutberg  | … |  Marci Stahl   |
|  Kevin Nagle  | … |  Roscoe Sweeney   |
|  Suzanne H. Smart  | … |  Shirley Benson   |
|  Carrie-Anne Moss  | … |  Jeri Hogarth   |
Jaksot > Ensimmäinen tuotantokausi (2015)

| № (sarja) | № (kausi) | Nimi | Ohjaus | Käsikirjoitus | Julkaistu |
| --- | --- | --- | --- | --- | --- |
| 1 | 1 | Into the Ring | Phil Abraham | Drew Goddard | 2015-4-1010. huhtikuuta 2015 |
| 2 | 2 | Cut Man | Phil Abraham | Drew Goddard | 2015-4-1010. huhtikuuta 2015 |
| 3 | 3 | Rabbit in a Snowstorm | Adam Kane | Marco Ramirez | 2015-4-1010. huhtikuuta 2015 |
| 4 | 4 | In the Blood | Ken Girotti | Christos Gage | 2015-4-1010. huhtikuuta 2015 |
| 5 | 5 | World On Fire | Farren Blackburn | Luke Kalteux | 2015-4-1010. huhtikuuta 2015 |
| 6 | 6 | Condemned | Guy Ferland | Joe Pokaski & Marco Ramirez | 2015-4-1010. huhtikuuta 2015 |
| 7 | 7 | Stick | Brad Turner | Douglas Petrie | 2015-4-1010. huhtikuuta 2015 |
| 8 | 8 | Shadows in the Glass | Stephen Surjik | Steven S. DeKnight | 2015-4-1010. huhtikuuta 2015 |
| 9 | 9 | Speak of the Devil | Nelson McCormick | Christos Cage & Ruth Fletcher Gage | 2015-4-1010. huhtikuuta 2015 |
| 10 | 10 | Nelson v. Murdock | Farren Blackburn | Luke Kalteux | 2015-4-1010. huhtikuuta 2015 |
| 11 | 11 | The Path of the Righteous | Nick Gomez | Steven S. DeKnight & Douglas Petrie | 2015-4-1010. huhtikuuta 2015 |
| 12 | 12 | The Ones We Leave Behind | Euros Lyn | Douglas Petrie | 2015-4-1010. huhtikuuta 2015 |
| 13 | 13 | Daredevil | Steven S. DeKnight | Steven S. DeKnight | 2015-4-1010. huhtikuuta 2015 |
Jaksot > Toinen tuotantokausi (2016)

| № (sarja) | № (kausi) | Nimi | Ohjaus | Käsikirjoitus | Julkaistu |
| --- | --- | --- | --- | --- | --- |
| 14 | 1 | Bang | Phil Abraham | Douglas Petrie & Marco Ramirez | 2016-3-1818. maaliskuuta 2016 |
| 15 | 2 | Dogs to a Gunfight | Phil Abraham | Douglas Petrie & Marco Ramirez | 2016-3-1818. maaliskuuta 2016 |
| 16 | 3 | New York’s Finest | Marc Jobst | Mark Verheiden | 2016-3-1818. maaliskuuta 2016 |
| 17 | 4 | Penny and Dime | Peter Hoar | John C. Kelley | 2016-3-1818. maaliskuuta 2016 |
| 18 | 5 | Kinbaku | Floria Sigismondi | Lauren Schmidt Hissrich | 2016-3-1818. maaliskuuta 2016 |
| 19 | 6 | Regrets Only | Andy Goddard | Sneha Koorse | 2016-3-1818. maaliskuuta 2016 |
| 20 | 7 | Semper Fidelis | Ken Girotti | Luke Kalteux | 2016-3-1818. maaliskuuta 2016 |
| 21 | 8 | Guilty as Sin | Michael Uppendahl | Whit Anderson | 2016-3-1818. maaliskuuta 2016 |
| 22 | 9 | Seven Minutes in Heaven | Stephen Surjik | Marco Ramirez & Lauren Schmidt Hissrich | 2016-3-1818. maaliskuuta 2016 |
| 23 | 10 | The Man in the Box | Peter Hoar | Tarina: John C. Kelley Käsikirjoitus: Whit Anderson & Sneha Koorse | 2016-3-1818. maaliskuuta 2016 |
| 24 | 11 | .380 | Stephen Surjik | Mark Verheiden | 2016-3-1818. maaliskuuta 2016 |
| 25 | 12 | The Dark at the End of the Tunnel | Euros Lyn | Lauren Schmidt Hissrich & Douglas Petrie | 2016-3-1818. maaliskuuta 2016 |
| 26 | 13 | A Cold Day in Hell’s Kitchen | Peter Hoar | Douglas Petrie & Marco Ramirez | 2016-3-1818. maaliskuuta 2016 |
Jaksot > Kolmas tuotantokausi (2018)

| № (sarja) | № (kausi) | Nimi | Ohjaus | Käsikirjoitus | Julkaistu |
| --- | --- | --- | --- | --- | --- |
| 27 | 1 | Resurrection | Marc Jobst | Erik Oleson | 2018-10-1919. lokakuuta 2018 |
| 28 | 2 | Please | Lukas Ettlin | Jim Dunn | 2018-10-1919. lokakuuta 2018 |
| 29 | 3 | No Good Deed | Jennifer Getzinger | Sonay Hoffman | 2018-10-1919. lokakuuta 2018 |
| 30 | 4 | Blindsided | Alex Garcia Lopez | Lewaa Nasserdeen | 2018-10-1919. lokakuuta 2018 |
| 31 | 5 | The Perfect Game | Julian Holmes | Tonya Kong | 2018-10-1919. lokakuuta 2018 |
| 32 | 6 | The Devil You Know | Stephen Surjik | Dylan Gallagher | 2018-10-1919. lokakuuta 2018 |
| 33 | 7 | Aftermath | Toa Fraser | Sarah Streicher | 2018-10-1919. lokakuuta 2018 |
| 34 | 8 | Upstairs/Downstairs | Alex Zakrzewski | Dara Resnik | 2018-10-1919. lokakuuta 2018 |
| 35 | 9 | Revelations | Jennifer Lynch | Erik Oleson & Sam Ernst | 2018-10-1919. lokakuuta 2018 |
| 36 | 10 | Karen | Alex Garcia Lopez | Tamara Becher-Wilkinson | 2018-10-1919. lokakuuta 2018 |
| 37 | 11 | Reunion | Jet Wilkinson | Jim Dunn & Dara Resnik | 2018-10-1919. lokakuuta 2018 |
| 38 | 12 | One Last Shot | Phil Abraham | Sam Ernst | 2018-10-1919. lokakuuta 2018 |
| 39 | 13 | A New Napkin | Sam Miller | Erik Oleson | 2018-10-1919. lokakuuta 2018 |
Tuotanto > Roolijako

Toukokuun 2014 lopussa Charlie Cox valittiin Daredevilin rooliin. Cox oli ensimmäinen valinta rooliin, Quesadan ehdotettua häntä siihen jo vuonna 2012 ennen kuin Marvel Studios sai takaisin 20th Century Foxilta hahmon oikeudet. 19. kesäkuuta Marvel paljasti Vincent D’Onofrion näyttelevän Wilson Fiskiä / Kingpiniä, ja 20. kesäkuuta Rosario Dawson liittyi näyttelijäkaartiin. Muutama päivä myöhemmin Elden Henson vaäittiin näyttelemään Foggy Nelsonia, kun taas 17. heinäkuuta Deborah Ann Woll valittiin Karen Pagen rooliin. 11. lokakuuta Dawsonin roolihahmon paljastettiin olevan Claire Temple, hahmo, jossa on Yöhoitajan piirteitä. Ayelet Zurer, Bob Gunton, Toby Leonard Moore ja  Vondie Curtis-Hall liittyivät näyttelijäkaartiin Vanessa Mariannan, Leland Owlsleyn, James Wesleyn ja Ben Urichin rooleissa.
Kesäkuussa 2015 Marvel paljasti Jon Bernthalin näyttelevän toisella tuotantokaudella Frank Castlea / Tuomaria, Coxin, Wollin, Hensonin, Dawsonin ja D’Onofrion palatessa omiin rooleihinsa. Seuraavan kuukauden aikana Élodie Yung valittiin näyttelemään Elektraa, joka vain mainittiin ensimmäisellä tuotantokaudella. Syyskuussa 2015 Stephen Rider liittyi näyttelijäkaartiin apulaispiirisyyttäjä Blake Towerin roolissa. Cox, Woll, Henson ja D’Onofrio palaavat rooleihinsa kolmannella tuotantokaudella. Wilson Bethel valittiin marraskuussa 2017 näyttelemään Benjamin Poindexteriä ja tammikuussa 2018 Joanne Whalleyn paljastettiin näyttelevän Maggie Gracea, nunnaa, joka on huolehtinut Murdockista The Defendersin tapahtumien jälkeen ja paljastui hänen äidikseen. Maaliskuussa 2018 Jay Ali valittiin näyttelemään FBI-agentti Rahul ”Ray” Nadeemia.
Tuotanto > Kuvaukset

Kuvaukset sijoittuvat New Yorkiin, mukaan lukien Brooklyniin ja Long Island Cityyn, jotka yhä muistuttavat vanhaa Hell’s Kitcheniä, Tuotannolla oli aikataulu, jonka mukaan yhtä jaksoa kuvattiin kahdeksan päivää. DeKnight kuvaili sarjan tunnelmaa sanomalla, ”Olemme menossa sarjan kohdalla karuun suuntaan, 1970-luvun New Yorkin tunnelmaan. Rakastamme ideaa kauneudesta ja kaupungin rapistumisesta, Hell’s Kitchenin ollessa sekä kaunis että karu samaan aikaan. Siksi Matt Murdock rakastaa ja haluaa suojella sitä.” Sarjan toimintakohtausten inspiraationa toimivat The Raid -elokuvat.
Tuotanto > Visuaaliset efektit

Sarjan visuaaliset efektit toteutettiin New Yorkissa Shade VFX:n studiolla, Bryan Godwinin toimiessa visuaalisten efektien päävastaavana.
Tuotanto > Musiikki

Lokakkuussa 2014 paljastettiin, että John Paesano säveltäisi sarjan musiikin. Sarjan pääteema, joka oli sävelletty yhdessä Braden Kimballin kanssa, on johdettu Paesano alkuperäisestä demosta, jonka hän toimitti koe-esiintymiseen. Paesano huomautti, että on harvinaista, että sellainen materiaali otettaisiin sävellysten lopulliseen versioon sellaisenaan. Ensimmäisen tuotantokauden soundtrack julkaistiin iTunesissa 27. huhtikuuta 2015, toisen tuotantokauden soundtrack 15. heinäkuuta 2016 ja kolmannen tuotantokauden soundtrack 19. lokakuuta 2018.
Julkaisu

Daredevil on katsottavissa suoratoistopalvelu Netflixissä, kaikilla alueilla, joissa se on saatavilla, UHDTV 4K ja HDR-laaduilla. Deluxe Entertainment Services Group vastasi ensimmäisen tuotantokauden tehostamisesta HDR-laadulle. Ensimmäisen kauden kaikki 13 jaksoa julkaistiin samanaikaisesti 10. huhtikuuta 2015, jotta ihmiset voisivat katsoa useampia jaksoja peräkkäin; se on ollut muidenkin Netflix-sarjojen suosittu katsomistapa. Toinen tuotantokausi julkaistiin 18. maaliskuuta 2016. Kolmas tuotantokausi julkaistiin 19. lokakuuta 2018.
Daredevil ja muut Marvelin Netflix-sarjat, poistuivat Netflixistä 1. maaliskuuta 2022, Netflixin lisenssin päättyessä ja Disneyn saadessa sarjojen oikeudet takaisin. Sarjat julkaistiin Kanadassa, Britanniassa, Irlannissa, Australiassa sekä Uudessa-Seelannissa Stariin, Disney+:n vanhemmalle yleisölle suunnattuun osioon, 16. maaliskuuta alkaen. Yhdysvalloissa sarjat julkaistiin Disney+:aan samaan aikaan, mutta koska paikallisessa Disney+:ssa ei ole Star-osiota, sarjoille lisättiin sen sijaan yksittäiset ikäraja-asetukset. Espanjassa, Latinalaisessa Amerikassa sekä Pohjoismaissa sarjat julkaistiin Disney+:aan 29. kesäkuuta 2022.
Spin-off

Tammikuussa 2016 ennen Bernthalin ensiesiintymistä Frank Castlena / Tuomarina toisella tuotantokaudella, Netflix oli jo aloittanut spin-off -sarjan The Punisher kehittämisen ja etsi sille showrunneria. Sarja keskittyisi Frank Castleen ja olisi The Defendersin tapahtumiin johtavien sarjojen ulkopuolella. Loeb kuitenkin vihjaili, ettei Marvel Television ollut vielä kunnolla aloittanut sarjan kehittämistä vaan keskittyi sillä hetkellä toteuttamaan ”Daredevilin toisen tuotantokauden 13 parasta jaksoa”, mutta sanoi ”En koskaan yritä lannistaa kanavaa katsomasta hahmojamme ja rohkaisemasta meitä tekemään lisää....Jos niin hyvin käy, että kirjoittaminen, ohjaus ja näyttelijä saavat ihmiset haluamaan nähdä enemmän kyseistä henkilöä, hienoa.” Huhtikuussa 2016 Marvel ja Netflix tilasivat The Punisherin, vahvistaen Bernthalin olevan mukana ja palkaten Steve Lightfootin showrunneriksi. Sarjan ensimmäinen tuotantokausi julkaistiin marraskuussa 2017. Woll palasi sarjassa Karen Pagen rooliin.
Tulevaisuus > Sarjan lopettaminen

Ennen kolmannen tuotantokauden julkaisua Deadline Hollywood raportoi, että sarjaan odotettiin neljäs tuotantokausi, koska se oli ”laajalti katsottu ja kriitikoiden ylistämä”. Oleson esitteli Netflixille ideansa neljättä tuotantokautta varten 2018 ja toivoi tapaamisen johtavan neljännen tuotantokauden viralliseen tilaamiseen. Netflix kuitenkin ilmoitti 29. lokakuuta 2018 lopettavansa sarjan kolmanteen tuotantokauteen, sanoen kaikkien kolmen tuotantokauden pysyvän palvelussaan mutta hahmon elämän ”jatkuvan Marvelin tulevissa projekteissa”. Deadline Hollywood huomautti, että ”toisin kuin Iron Fist tai Luke Cage, ovet näyttävät olevan avoinna” sarjalle muualla, mahdollisesti Disneyn omassa tilausvideopalvelussa Disney+:lla.